
URDHËR

Nr. 171, datë 13.9.2022

PËR MIRATIMIN E FORMATIT TË DOKUMENTIT TË IDENTIFIKIMIT TË DETARIT (PASAPORTË DETARI), PËR SHTETASIT E HUAJ/PA SHTETËSI, PËR QËLLIME PESHKIMI, NË REPUBLIKËN E SHQIPËRISË

Në bazë të nenit 102, pika 4 të Kushtetutës; të shkronjës “b”, të nenit 401, të ligjit nr. 9251, datë 8.7.2004, “Kodi Detar i Republikës së Shqipërisë”, të ndryshuar; të nenit 3, të udhëzimit të ministrit të Infrastrukturës dhe Energjisë nr. 16, datë 20.7.2022, “Për rregullat dhe procedurat për lëshimin e dokumentit të identifikimit të detarit ‘Pasaportë Detari’, për shtetasit e huaj/pa shtetësi, për qëllime peshkimi, në Republikën e Shqipërisë”, 

URDHËROJ:

1. Miratimin e formatit të dokumentit të identifikimit të detarit “Pasaportë Detari”, për shtetasit e huaj/pa shtetësi, për qëllime peshkimi, në Republikën e Shqipërisë, për shërbimet e ofruara nga Drejtoria e Përgjithshme Detare, sipas lidhjes nr. 1, bashkëlidhur këtij urdhri dhe pjesë përbërëse e tij. 

2. Ngarkohet Drejtoria e Përgjithshme Detare për zbatimin e këtij urdhri.

Ky urdhër hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

DHE MINISTËR I INFRASTRUKTURËS 
DHE ENERGJISË
Belinda Balluku 

LIDHJA NR. 1

FORMATI I DOKUMENTIT TË IDENTIFIKIMIT TË DETARIT “PASAPORTË DETARI”, PËR SHTETASIT E HUAJ/PA SHTETËSI, PËR QËLLIME PESHKIMI, NË REPUBLIKËN E SHQIPËRISË, PËR SHËRBIMET E OFRUARA NGA DREJTORIA E PËRGJITHSHME DETARE

